Étienne-Louis Boullée

Bakgrunn

Boullée studerte under Jacques-François Blondel, Germain Boffrand og Jean-Laurent Le Geay, som lærte han hovedstrømmene i fransk klassisk arkitektur i det 17. og 18. århundre, og nyklassisisme som utviklet seg etter midten av århundret.

Karriere

Han ble valgt inn i Académie Royale d’Architecture i 1762 og ble Fredrik II av Preussens sjefarkitekt. Han tegnet en rekke privatboliger fra 1762 til 1778. De fleste av disse eksisterer ikke lenger. Blant slike som fortsatt finnes, er Hôtel Alexandre og Hôtel de Brunoy, begge i Paris. Hans arbeider for François Racine de Monville har også forsvunnet, men hans antatte innflytelse på Monvilles egne arkitektoniske verk som Désert de Retz, taler for seg selv. Sammen med Claude Nicolas Ledoux var han var en av de mest innflytelsesrike arkitekter i fransk nyklassisistisk arkitektur.

Geometrisk stil

Det var som lærer og teoretiker ved École Nationale des Ponts et Chaussées mellom 1778 og 1788 at Boullée hadde sin største innflytelse ved at han utviklet en særegen abstrakt geometrisk stil inspirert av klassiske former. Hans arbeid var preget av å utelate all unødvendig ornamentikk, men oppblåste geometriske former til stor skala og gjentagende elementer som søyler i stort omfang.
For Boullée var regularitet, symmetri og versjoner den gylne regel for arkitektur.

Isaac Newtons kenofta

Boullée fremmet idéen om at arkitekturen skulle være uttrykksfull, en lære som hans kritikere kalte architecture parlante («snakkesrkitektur»), som var et viktig element i Beaux-Arts-arkitektoniske opplæring på 1800-tallet. Hans stil vises i hans forelegg til kenotafen for den engelske vitenskapsmann Isaac Newton. Bygningen i seg selv er en 150 meter høy kuppel omgitt av to store barrierer omringet av hundrevis av sypresser. Selv om gravmælet aldri ble bygd, har hans design blitt stående og sirkulert mye i profesjonelle kretser.

Salon for Hôtel de Tourolles

Boiseries stil dateres ofte til midten av 1760. Spørsmålet ble drøftet i L'Avant-coureur  21. januar 1761, og den må ha bitt gjennomført i 1758-5 .  Hôtel de Tourolles i Marais-distriktet er nå ombygget for Charles-Dominique Tourolle.  

Hôtel Alexandre

Hôtel Alexandre eller Hôtel Soult, Fue de la Ville l'Évêque, Paris (1763-1766), er det eneste gjenværende av Boullées arbeider i Paris. Det ble bygget for finansmannen André-Claude-Nicolas Alexandre. På dens æresgårdsplass står fire korintiske søyler innebygd mot en utsparing i veggen for skape illusjonen av en port. Rundt dørene i hjørnene på gårdsplassen er det adskilte arkitraver innebygd i veggen over døråpninger, mens det over er et ovalt okseøye vindu drapert med girlander som ble et fellestrekk ved den neoklassiske stil.

Ettervirkning

Boullées ideer hadde stor innflytelse i samtiden, ikke minst på grunn av hans rolle som forbilde for andre viktige arkitekter som Jean Chalgrin, Alexandre-Théodore Brongniart og Jean-Nicolas-Louis Durand. Noen av hans arbeider så dagens lys i det 20. århundre.
Boullées forkjærlighet for grandiose uttrykk førte til at han ble karakterisert som både stormannsgal og visjonær. Hans fokus på polaritet og bruk av lys og skygge var svært innovativt, og fortsetter å påvirke arkitekter til denne dag.
Han ble "gjenoppdaget" i det 20. århundre, og har influert de siste arkitekter som Aldo Rossi.